Τζον Μαχάμα

Ο Τζον Ντραμάνι Μαχάμα (γεννημένος στις 29 Νοεμβρίου 1958) είναι Γκανέζος πολιτικός, πρόεδρος της Γκάνας από τις 7 Ιανουαρίου 2025. . Εξελέγη στο Κοινοβούλιο από την περιφέρεια Μπόλε-Μπάμποϊ και μέλος του Παναφρικανικού Κοινοβουλίου εκπροσωπώντας την Γκάνα. Μετά τις προεδρικές εκλογές του 2008 έγινε Αντιπρόεδρος της Γκάνας. Ήταν υπουργός Επικοινωνιών στην κυβέρνηση του Προέδρου Τζέρι Ρόλινγκς.Linda Akrasi Kotey, "Fireworks in Parliament", Ghanaian Chronicle (allAfrica.com), 12 Αυγούστου 2008.

Διαδέχθηκε τον Τζον Άτα Μιλς στην προεδρία, έπειτα από το θάνατο του τελευταίου στις 24 Ιουλίου 2012.MPs called to Parliament as CJ prepares to swear in John Mahama as president . edition.myjoyonline.com. 

Τον Μάρτιο του 2014 ανέλαβε την προεδρία της Οικονομικής Κοινότητας των Κρατών της Δυτικής Αφρικής (ECOWAS).

Επανεξελέγη πρόεδρος το 2024 και ορκίστηκε τον Ιανουάριο του 2025.

Πρόεδρος 

Ο Μαχάμα ορκίστηκε πρόεδρος στις 24 Ιουλίου 2012 μετά το θάνατο του προκατόχου του, Τζον Άτα Μιλς. Κατά την ομιλία του στο Κοινοβούλιο, ο νέος Πρόεδρος εξέφρασε τη βαθύτατη θλίψη του για το θάνατο ενός φίλου.

Ο Μαχάμα έγινε ο πρώτος ηγέτης της χώρας του που γεννήθηκε μετά την ανεξαρτησία της, το 1957 (ειδικότερα ο Μαχάμα γεννήθηκε το 1958).

Ήταν ο μοναδικός υποψήφιος του Εθνικού Δημοκρατικού Κογκρέσου και κέρδισε τις προεδρικές εκλογές που διεξήχθησαν στις 7 Δεκεμβρίου του 2012, με ποσοστό 50,70% επικρατώντας του σημαντικότερου αντιπάλου του, Νάνα Ακούφο-Άντο  από το αντιπολιτευόμενο Νέο Πατριωτικό Κόμμα, που συγκέντρωσε το 47,74%.BBC News, Ghana election: John Mahama declared winner, 10 Δεκεμβρίου 2012.

Ο Μαχάμα ήταν ξανά υποψήφιος στις προεδρικές εκλογές στις 9 Δεκεμβρίου 2016, όπου ηττήθηκε από τον κύριο ηγέτη της αντιπολίτευσης, Νάνα Ακούφο-Άντο, καθώς έμεινε στο 44,4% των ψήφων έναντι 53,5% για τον νικητή των εκλογών. Έγινε έτσι ο πρώτος πρόεδρος στην ιστορία της χώρας που δεν κατάφερε να επανεκλεγεί. 

Στις προεδρικές εκλογές του 2020 ο Μαχάμα ηττήθηκε ξανά από τον Ακούφο-Άντο. Ο τελευταίος κέρδισε τον 1ο γύρο των εκλογών, με ποσοστό  51,6% των ψήφων έναντι 48,6% για τον Μαχάμα.

 Παραπομπές 

 Εξωτερικοί σύνδεσμοι 

 PeaceFMOnline

Μαχαμα Τζον
Μαχαμα